Nuus Archives - Page 34 of 43 - YouVersion
News in Afrikaans
Posted on 2019-10-27 2019-10-21
Kies jou vriende oordeelkundig.
"Dit is my opdrag: Julle moet mekaar liefhê soos Ek julle liefhet. Niemand het groter liefde as dit nie: dat hy sy lewe vir sy vriende aflê."
Gemeenskap — 'n groep individue wat in broederskap verenig is omdat hulle dieselfde gesindhede, belangstellings en doelwitte deel.
Kyk links, dan regs. Wie staan langs jou? Beskou jy hulle as vriende? Maak die tyd wat julle saam deurbring van julle almal beter mense? Of berou jy die dinge wat julle soms saam doen?
Wie met wyse mense omgaan, kry self wysheid; maar wie hom met dwase ophou, word self sleg.
Verhoudings is soos voeding vir jou siel. Maak die mense wat die naaste aan jou is, jou gesonder? Of ooreet julle julself aan gemorskos? Jy word regstreeks beïnvloed deur die mense saam met wie jy die meeste tyd deurbring. Al voel jy nou dat jy anders as hulle is, sal jy oor vyf jaar… nie meer so voel nie.
…sodat daar nie verdeeldheid in die liggaam sou wees nie, maar dat die lede gelyke sorg vir mekaar dra. As een lid ly, ly al die lede saam; en as een lid geëer word, is al die lede saam bly. Julle is die liggaam van Christus, en afsonderlik is elkeen 'n lid daarvan.
1 KORINTIËRS 12:25-27
God het ons gemaak om mekaar nodig te hê. Ons het almal verskillende gawes en sterkpunte, verskillende foute en swakhede. Wanneer ons saamstaan, kan ons omsien na mekaar, mekaar help, bemoedig, en mekaar selfs uitdaag om te groei.
Hier is drie maklike dinge wat jy kan doen om jou gemeenskap te begin bou:
Stap oor die Straat
Ken jy jou bure? As julle in dieselfde straat woon, of dalk in dieselfde gebou, het julle reeds iets in gemeen. Moenie te veel hieroor dink nie. Jesus het jou naaste lief. Dalk sal jy ook… jy weet dit nog net nie.
Uitdaging: Begin 'n gesprek met 'n handdruk en sê: "Verskoon my, ons het nog nie voorheen ontmoet nie. My naam is _____. Wat is jou naam?" Al is jy skaam, hoef jy net vir 30 sekondes dapper te wees.
Deel 'n Ervaring
Ons almal het iets waaroor ons moet praat, uitdagings wat beter aangepak sal word as ons met iemand daaroor praat. En ons het almal iets om te bied, al is dit net 'n gewillige oor.
Uitdaging: Nooi 'n vriend(in) uit om iets saam met jou te doen: eet saam pak 'n projek aan, of gaan stap saam. Gesels oor allerhande goed. Wees net openhartig en eerlik.
Uitnodiging vir Dieper Vriendskappe
Die Bybel herinner ons oor en oor daaraan dat ons verhoudings nodig het met mense wat ons kan vertrou: Maak vriende wat jou sal aanmoedig, inspireer, uitdaag, sal lief hê, en vir jou sal bid. En dis nodig dat jy dieselfde vir hulle doen.
Uitdaging: Nooi 'n vriend(in) (of 3) om by jou aan te sluit in die Bybel Toep, en doen dan saam 'n leesplan.
Solank ons die geleentheid het, moet ons dus aan almal goed doen, veral aan ons medegelowiges.
Posted on 2019-10-20 2022-02-25
Ek kyk op na die berge: waarvandaan sal daar vir my hulp kom?
My hulp kom van die Here wat hemel en aarde gemaak het.
Hy sal nie toelaat dat jy struikel nie; Hy wat jou beskerm, slaap nooit nie.
Waarlik, die Beskermer van Israel sluimer nie in nie en Hy slaap nie.
Die Here beskerm jou, die Here bewaar jou van alle gevare.
Bedags sal die son jou nie steek nie en snags sal die maan jou nie kwaad doen nie.
Die Here sal jou beskerm teen alle gevaar, jou lewe sal Hy beskerm.
Hy sal jou beskerm waar jy ook gaan, nou en vir altyd.
Psalm 121 in Afrikaans
Psalm 121 in English
Posted on 2019-09-24 2019-09-20
Posted on 2019-09-11 2019-09-03
Wie sal vir jou bid?
Wie ken jy wat jou sal bemoedig?
"Ek het deur die Psalms gelees op my selfoon. Ek het my man gevra of hy sou omgee as ek een hoofstuk hardop lees in verskillende vertalings. Sedert daardie dag lees ons elke aand 'n hoofstuk of twee voordat ons die lig afsit. Dit het die dinamika van ons huwelik totaal en al verander."
Wie ken jy wat jou sal liefhê?
Wie ken jy wat jou sal inspireer?
"Ek het beter toegang tot God se Gedagtes, deur die perspektiewe van my vriende. Ek het ook met baie vriende regoor die wêreld kontak gemaak, en ons deel gedagtes en bemoedig mekaar. Dis wonderlik!"
Wie ken jy wat jou sal uitdaag?
Wie ken jy wat vir jou sal bid?
Die Bybel is vol stories oor mense wat feesvier in die goeie tye…en wat mekaar help in moeilike tye. Jy het verhoudings met beste vriende nodig, wie jy kan vertrou. En hulle het jou nodig.
Nooi vriende uit om ook die Bybel Toep te gebruik.
Posted on 2019-08-24 2019-08-19
Bekendstelling: Nuwe en Verbeterde Skriftipes!
Het jy al ooit gewens dat jy meer skriftipes gehad het om die Bybel of jou Bybelleesplanne mee te lees, of om jou versbeelde te verpersoonlik? Jy kan nou eenvoudig die Skriftipe knoppie aan die bokant van jou skerm druk (of in jou Leserinstellings) en die een soek wat jy verkies.
Wil jy nog meer keuses hê? Gaan kyk by jou toestel se instellings. Enige skriftipe wat op jou toestel beskikbaar is, is nou ook in die Bybel Toep beskikbaar.
Het jy 'n skriftipe gevind waarvan jy hou? Fantasties! Help 'n vriend om hul Bybelleeservaring te transformeer: vertel hulle van die nuwe bygewerkte skriftipe funksie. Geniet 'n meer persoonlike reis deur God se Woord.